Ranskan ympäriajo

200pxRanskan ympäriajoViimeisinkilpailu2025PaikallisetnimetLe Tour de FranceAlue ja ympäröivät valtiotAjankohta heinäkuuTyyppiSuuri etappiajo (Grand Tour)JohtajaChristian PrudhommeHistoriaEnsimmäinen1903Kilpailuja yht.111 (2024)Ensimmäinenvoittaja Maurice GarinEniten voittoja Jacques Anquetil Bernard Hinault Eddy Merckx Miguel Indurain(5 voittoa)Viimeisinvoittaja Tadej Pogačar (2025)Eniten päiviäkeltapaidassa Eddy Merckx (96)Enitenetappivoittoja Mark Cavendish (35)
Ranskan ympäriajo eli Tour de France, lyhyemmin Tour, on Ranskassa vuosittain heinäkuussa järjestettävä maantiepyöräilykilpailu. Ranskan ympäriajo on arvostetuin kolmesta suuresta pyöräilyn etappikilpailuista, joista kaksi muuta ovat Italian ympäriajo ja Espanjan ympäriajo.

Ranskan ympäriajo ajettiin ensimmäisen kerran vuonna 1903, ja se on siitä lähtien järjestetty joka vuosi paitsi maailmansotien aikana vuosina 1915–1918 ja 1940–1946.

Kilpailu kestää noin kolme viikkoa, ja siihen kuuluu noin 20 yhden päivän mittaista etappia. Kilpailun kokonaispituus on 2010-luvulla vaihdellut 3 300 ja 3 700 kilometrin välillä. Maaliin päässeiden ajajien keskinopeus koko kilpailun ajalta on noin 40 kilometriä tunnissa.

Kilpailun reitti ja lähtöpaikka vaihtelee vuodesta toiseen. Joskus reitti on käynyt myös naapurimaiden Englannin, Belgian, Italian, Saksan ja Espanjan maaperällä. Reitti kulkee vaihtelevien maasto- ja ilmasto-olojen halki. Kilpailuun kuuluu myös Alpeilla ja Pyreneillä ajettavia vuorietappeja. Niiden yksittäiset nousut luokitellaan vähiten raskaasta nelosluokasta raskaisiin ykkösluokan nousuihin, ja kaikkein raskaimmat nousut ovat luokittelemattomia.
Kilpailijat kuuluvat noin 20 ammattilaistalliin, joista jokaisessa on yhdeksän ajajaa. Valtaosa etapeista ajetaan yhteislähtönä, jolloin joukkuetaktiikka on tärkeässä roolissa. Muutama etappi ajetaan henkilökohtaisena aika-ajona yksin kelloa vastaan, ja nimenomaan henkilökohtaiset aika-ajoetapit ovat siivittäneet monet ajajat kokonaiskilpailun voittoon. Myös joukkueittain ajettava aika-ajo on useana vuonna kuulunut kilpailuun yhtenä etappina.

Historia
Ensimmäinen Ranskan ympäriajo ajettiin vuonna 1903. Kilpailun perusti toimittaja Henri Desgrange, joka halusi markkinoida sen avulla L'Auto-urheilulehteään. Aluksi pyörissä ei saanut olla ketjuvaihteita, ajajien oli huollettava pyöränsä itse, eikä toisia ajajia saanut peesata. Vuorietapit tulivat mukaan vuonna 1910.

Vuoteen 1930 asti joukkueiden sponsoreina toimi lähinnä polkupyörävalmistajia. Sen jälkeen tallit olivat kansallisia ja alueellisia, kunnes vuonna 1962 kaupalliset tallit palasivat takaisin. Talleja ovat sen jälkeen rahoittaneet esimerkiksi pankit, vakuutusyhtiöt ja kuluttajatavaroiden valmistajat.

Dopingin käyttöön Tourilla alettiin suhtautua vakavasti vuonna 1967, kun brittiläinen kilpailija kuoli lämpöhalvaukseen käytettyään amfetamiinia. 1990-luvulla paljastui EPO-hormonin käyttöä. Yhdysvaltalaisen Lance Armstrongin kaikki seitsemän voittoa mitätöitiin jälkikäteen vuonna 2012 kun hänen dopinginkäyttönsä oli tullut ilmi. Armstrongin tilalle päätettiin olla nimeämättä uusia voittajia.http://www.mtv3.fi/urheilu/muutlajit/pyoraily/uutiset.shtml/2012/10/1640499/armstrongilta-vietiin-tour-de-france--voitothttp://yle.fi/urheilu/armstrong_menettaa_seitseman_tour_de_francen_voittoaan/6344956 Alkuperäinen voittaja on hylätty dopingkäryn vuoksi myös vuosina 2006 ja 2010.

Kilpailut ja johtajanpaidat
Ranskan ympäriajoon kuuluu samanaikaisesti monta kilpailua. Kokonaiskilpailun johtaja pitää yllään keltaista paitaa, maillot jaune. Parhaan mäkiajajan, vuorten valtiaan, päällä on punapilkkuinen valkoinen paita, maillot à pois rouges. Paras kirimies kantaa päällään vihreää paitaa, maillot vert ja kokonaiskilpailussa parhaiten sijoittuneella alle 25-vuotiaalla ajajalla on valkoinen paita, maillot blanc.

Vaativuus
Ranskan ympäriajoa pidetään yleisesti yhtenä maailman rankimpina yhtäjaksoisina urheilusuorituksina jo pelkästään vuoristo-osuuksiensa takia. Kilpailun voittajan on oltava pyöräilyn varsinainen monilahjakkuus, sillä käytännössä voittajan on oltava vahva sekä vaativissa vuoristonousuissa että aika-ajossa. Moni vahva ajaja, jolla on heikkouksia joissakin näistä osa-alueista keskittyykin kokonaiskilpailun voiton sijasta yksittäisillä etapeilla pärjäämiseen, mikä selittää sen, että joidenkin ajajien unelmana on voittaa Tourilla pelkästään yksi etappi. Valtaosalla ajajista tehtävänä on kuitenkin ensisijaisesti oman tallin vahvimpien ajajien tukeminen.

Tilastoja
Voittajat

Eniten kokonaiskilpailun voittoja, viisi kappaletta, on neljällä ajajalla: ranskalaisilla Jacques Anquetililla ja Bernard Hinaultilla, belgialaisella Eddy Merckxilla ja espanjalaisella Miguel Indurainilla. Muutamien vuosien ajan menestyksekkäin kilpailija oli seitsemään voittoon vuosina 1998–2005 pyöräillyt yhdysvaltalainen Lance Armstrong. Vuonna 2012 paljastuneen dopinginkäytön johdosta Armstrongin kaikki voitot kuitenkin mitätöitiin.

Eddy Merckx on ainoa kilpailija, joka on voittanut mäkikilpailun, yhdistelmäkilpailun, pistekilpailun ja kokonaiskilpailun sekä aggressiivisimman ajajan palkinnon samana vuonna eli vuonna 1969.

 Eniten kokonaiskilpailun voittoja 
SijaNimiMaaVoitot1.   Bernard Hinault    5=   Eddy Merckx    5=   Jacques Anquetil    5=   Miguel Indurain    55.   Chris Froome    4=   Tadej Pogačar    47.   Greg LeMond    3=   Louison Bobet    3=   Philippe Thys    3

 Viime vuosien voittajia 

VuosiKokonaiskilpailun voittaja 20px|Kokonaiskilpailun voittaja2.3.Mäkikilpailun voittaja 20px|MäkikirikilpailuPistekilpailun voittaja 20px|PistekilpailuParas nuori kilpailija 20px|Nuorten kilpailun voittaja2025 Tadej Pogačar Jonas Vingegaard Florian Lipowitz Tadej Pogačar Jonathan Milan Florian Lipowitz2024 Tadej Pogačar Jonas Vingegaard Remco Evenepoel Richard Carapaz Biniam Girmay Remco Evenepoel2023 Jonas Vingegaard Tadej Pogačar Adam Yates Giulio Ciccone Jasper Philipsen Tadej Pogačar2022 Jonas Vingegaard Tadej Pogačar Geraint Thomas Jonas Vingegaard Wout van Aert Tadej Pogačar2021 Tadej Pogačar Jonas Vingegaard Richard Carapaz Tadej Pogačar Mark Cavendish Tadej Pogačar2020 Tadej Pogačar Primož Roglič Richie Porte Tadej Pogačar Sam Bennett Tadej Pogačar2019 Egan Bernal Geraint Thomas Steven Kruijswijk Romain Bardet Peter Sagan (7.) Egan Bernal2018 Geraint Thomas Tom Dumoulin Chris Froome Julian Alaphilippe Peter Sagan (6.) Pierre Latour2017 Chris Froome (4.) Rigoberto Urán Romain Bardet Warren Barguil Michael Matthews Simon Yates2016 Chris Froome (3.) Romain Bardet Nairo Quintana Rafal Majka (2.) Peter Sagan (5.) Adam Yates2015 Chris Froome (2.) Nairo Quintana Alejandro Valverde Chris Froome Peter Sagan (4.) Nairo Quintana2014 Vincenzo Nibali Jean-Christophe Péraud Thibaut Pinot Rafal Majka Peter Sagan (3.) Thibaut Pinot2013 Chris Froome Nairo Quintana Joaquim Rodríguez Nairo Quintana Peter Sagan (2.) Nairo Quintana2012 Bradley Wiggins Chris Froome Vincenzo Nibali Thomas Voeckler Peter Sagan Tejay van Garderen2011 Cadel Evans Andy Schleck Fränk Schleck Samuel Sánchez Mark Cavendish Pierre Rolland2010 Alberto Contador Andy Schleck Denis Menšov Samuel Sánchez Anthony Charteau Alessandro Petacchi Andy Schleck

 Osanottoja 
Useimmin Ranskan ympäriajoon ovat osallistuneet vuoteen 2019 mennessä Sylvain Chavanel 18 kertaa (vuosina 2001–2018) sekä George Hincapie, Stuart O’Grady ja Jens Voigt 17 kertaa. Chavanel, Hincapie ja Joop Zoetemelk ovat selviytyneet 16 kertaa maaliin.

 Aikaeroja 
Ranskan ympäriajon alkuvuosina kilpailijat ajoivat yksinään ja säännöissä toisinaan kiellettiin ryhmässä ajaminen. Tämä johti suuriin aikaeroihin kilpailun voittajan ja toiseksi tulleen välillä. Nykyään kilpailijat ajavat ryhmässä, joten aikaerot ovat pienentyneet. Alla olevassa taulukossa on listattu kymmenen pienintä aikaeroa voittajan ja toiseksi tulleen välillä. Suurin aikaero oli vuoden 1903 Ranskan ympäriajossa, jolloin kilpailun voitti Maurice Garin 2h 49m 45s ennen Lucien Pothieriä.

AikaeroVuosiKilpailijat8 s1989Greg LeMond – Laurent Fignon23 s2007Alberto Contador – Cadel Evans32 s2006Óscar Pereiro – Andreas Klöden38 s1968Jan Janssen – Herman Van Springel39 s2010Alberto Contador – Andy Schleck40 s1987Stephen Roche – Pedro Delgado48 s1977Bernard Thévenet – Hennie Kuiper55 s1964Jacques Anquetil – Raymond Poulidor58 s2008Carlos Sastre – Cadel Evans

 Etappivoitot 
33 ajajaa on voittanut vähintään 10 etappia (mukaan lukien puolitetut etapit ja pois lukien joukkueaika-ajot). Vielä aktiivisten ajajien nimet on lihavoitu.

SijaNimiMaaEtappivoitot1. Mark Cavendish    352.  Eddy Merckx   343.  Bernard Hinault    284.  André Leducq    255.  André Darrigade    226.  Tadej Pogačar    217.  Nicolas Frantz    208.  François Faber    199.  Jean Alavoine    1710.  Jacques Anquetil    16 René Le Greves    16 Charles Pelissier    1613.  Freddy Maertens    1514.  Philippe Thys    13 Louis Trousselier    1316.  Gino Bartali    12 Mario Cipollini    12 Robbie McEwen    12 Miguel Indurain    12Peter Sagan    12 Erik Zabel    1222. Jean Aerts    11 Louison Bobet    11 Raffaele Di Paco    11 André Greipel    1126. Jan Raas    10 Gerrie Knetemann    10 Joop Zoetemelk    10 Walter Godefroot    10 Charly Gaul    10 Maurice Archambaud    10 Antonin Magne    10 Henri Pelissier    10 Thor Hushovd    10

Kolme ajajaa on yhtenä vuonna voittanut vähintään 8 etappia:
 Charles Pélissier (1930)
 Eddy Merckx (1970)
 Freddy Maertens (1976)

 Etappivoitot maittain
MääräMaa716500272184131

 Nopeimmat etapit 
Ranskan ympäriajon nopein etappi ajettiin vuoden 1999 kilpailussa Lavalista Blois'in. Etapin pituus oli 194,5 km ja sen voitti Mario Cipollini ajalla 3 h 51 m 45 s. Cipollinin keskinopeus oli 50,34 km/h.http://www.thefreelibrary.com/Cipollini+and+Cannondale+Record+Fastest-Ever+Tour+de+France+Stage+Win-a055093948 Nopein täysimittainen aika-ajoetappi oli vuoden 2005 avausetappi Fromentinesta Noirmantier-en-l'lle (19 km). Sen voitti David Zabriskie, jonka keskinopeus oli 54,676 km/h. Chris Boardman ajoi vuoden 1994 prologissa tätäkin nopeammin. Hänen keskinopeutensa 7,2 kilometrin mittaisella etapilla oli 55,152 km/h. Kaikkein nopein etappi Ranskan ympäriajossa on ollut vuoden 2005 67,5 kilometrin mittainen kilpailun joukkueaika-ajo. Etapin voitti Discovery Channel -joukkue, jonka keskinopeus oli 57,32 km/h.

Lähteet

 Aiheesta muualla 

Viralliset sivut
Tourin kulttuurihistoriaa 
Velofilo – Tour de Francen tiimoilta Tour de France -aiheinen blogi, kirjoittaja Tommi Wallenius
 Harri Eljanko : Maailman raskain pyöräkilpailu, Suomen Kuvalehti, 20.07.1935, nro 29, s. 14, Kansalliskirjaston digitaaliset aineistot

*
Luokka:Seulonnan keskeiset artikkelit